Digue'm quines entitats apareixen en el text següent:
tirar endavant projectes, que és la garantia de fer una millor política de seguretat i emergències. Voldria destacar tres objectius que ens semblen molt rellevants. En primer lloc, feminitzar el Sistema d’Emergències i de Seguretat. Aprovació del Pla d’igualtat del Cos de Mossos d’Esquadra i la implementació d’accions de sensibilització i formació en matèria de perspectiva de gènere per garantir un millor servei públic davant d’aquesta xacra. Per combatre-la. I també, per tant, formació des d’aquest punt de vista al cos en aquest sentit. Aprovació del Pla d’igualtat de Bombers de la Generalitat i realització de campanyes vocacionals i captació de candidates. Ho hem fet en aquesta darrera convocatòria amb un cert èxit, perquè hi ha hagut un increment rellevant de candidates a presentar-se al Cos de Bombers. Incorporar la perspectiva de gènere en l’estudi dels accidents de trànsit. Donar les dades del Servei Català de Trànsit disgregades per sexe, tenir més i millor informació de la ciutadania. Incorporar en totes les accions formatives i educatives en matèria de seguretat aquesta perspectiva. Treballar amb tots els agents implicats en el transport professional de passatgers i mercaderies perquè també en aquesta professió s’incorpori aquesta mirada i també les dones a la professió. A vegades, sobre aquestes qüestions es fa una mica de frivolitat i es diu: «Hòstia, això de la perspectiva de gènere en els accidents de trànsit...». Jo els voldria donar unes dades que són molt impactants. Mirin, el cinquanta-set per cent aproximadament de conductors són homes i el quaranta-tres són dones. En els accidents de trànsit, aproximadament en el seixanta per cent hi intervé un conductor masculí i una conductora, dona, en el quaranta per cent. El vuitanta per cent dels accidents en què hi ha mortalitat és conduït per homes; el vint, per dones. En els accidents greus, el setanta; i, en canvi, en els lleus, és al revés: és el quaranta per cent conduït per homes i el seixanta, per dones. Estem parlant que hi ha un cinquanta-set per cent de conductors homes que provoquen el vuitanta per cent de mortalitat. És una dada a tenir en compte, és una perspectiva que evidentment s’ha d’analitzar quan treballes en els accidents de trànsit.
Bombers de la Generalitat : organització, Cos de Bombers : organització, Servei Català de Trànsit : organització, Mossos d’Esquadra : organització